
ОБЩИНА ПИРДОП - СОФИЙСКА ОБЛАСТ

2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01

www.pirdop.bg;  е-mail: obshtina@pirdop.egov.bg 

ДО

ОБЩИНСКИ СЪВЕТ-ПИРДОП

ДОКЛАДНА ЗАПИСКА

ОТ  АНГЕЛ ГЕРОВ - КМЕТ НА ОБЩИНА ПИРДОП

ОТНОСНО: Провеждане на Общото събрание на Асоциацията по ВиК на обособената територия, обслужвана от „Водоснабдяване и канализация“ ЕООД - София  


 УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


Постъпило е писмо с рег. № 0600-173 / 09.10.2026 г. от Асоциация по „ВиК” на обособената територия, обслужвана от „Водоснабдяване и канализация“ ЕООД-София за провеждане на Общо събрание на Асоциация по В и К на обособената територия, обслужвана от „Водоснабдяване и канализация“ ЕООД  София на 10.11.2026 г. /вторник/ от 11.30 часа в сградата на Областната администрация на Софийска област, гр. София, бул. „Витоша” № 6, етаж 5 - заседателна зала, при следния дневен ред:

1. Приемане на отчет за дейността на Асоциацията по В и К на обособената територия, обслужвана от „В и К“ ЕООД — София за 2025 г.

2. Приемане на финансов отчет за дейността на Асоциацията по В и К на обособената територия, обслужвана от „В и К“ ЕООД — София за 2025 г.

З. Обсъждане и приемане на бюджет на Асоциацията по В и К на обособената територия, обслужвана от „В и К“ ЕООД — София за 2026 г.

 4. Съгласуване по реда на чл. 198в от Закона за водите, проект за Бизнес план 2027-2031 г. на „Водоснабдяване и канализация“ ЕООД — София.

5. Други.
При липса на кворум за провеждане на заседанието, в изпълнение на чл. 10, ал. 5, т. 6 от Правилника определям резервна дата - 11.11.2026 год. /сряда/ от 11.30 часа, при същия дневен ред.

Съгласно  с чл. 5, ал. 6 от Правилника за дейността на асоциациите по водоснабдяване и канализация, позицията и мандатът на представителя на общината за заседанията на Общото събрание на Асоциацията по „ВиК” се определят от общинския съвет.

Предвид гореизложеното, предлагам на Общински съвет Пирдоп следния:

                                                                                                                                                                                                 Проект на решение:

На основание чл. 21, ал. 1, т. 15, т. 23 и ал. 2 от Закона за местното самоуправление и местната администрация, във връзка с чл. 198е, ал. 3 и ал. 5 от Закона за водите, Общински съвет - Пирдоп, прие следното

РЕШЕНИЕ:


Упълномощава Ангел Геров- Кмет на Община Пирдоп да представлява Община Пирдоп в Общото събрание на Асоциацията по В и К на обособената територия, обслужвана от „В и К “ ЕООД - София, което ще се проведе на  10.11.2026 г. /вторник/ от 11.30 часа в сградата на Областната администрация на Софийска област, гр. София, бул. „Витоша” № 6, етаж 5 - заседателна зала, а при липса на кворум на 11.11.2026 г. от 11.30 часа, като гласува по следния начин, съгласно предложеният дневен ред:


1.По т.1 от дневния ред: Приемане на отчет за дейността на Асоциацията по В и К на обособената територия, обслужвана от „В и К“ ЕООД — София за 2025 г.

Да гласува „………”, следното решение:


Общото събрание на Асоциация по В и К на обособената територия, обслужвана от „Водоснабдяване и канализация“ ЕООД — София, приема на основание чл. 198в, ал. 4, т. 10 от Закона за водите и чл. 9, ал. 2 от Правилника за организацията и дейността на асоциациите по водоснабдяване и канализация, отчет за дейността на Асоциацията по В и К на обособената територия, обслужвана от „В и К“ ЕООД — София за 2025 г.

2. По т.2 от дневния ред: Приемане на финансов отчет за дейността на Асоциацията по В и К на обособената територия, обслужвана от „В и К“ ЕООД — София за 2025 г.

 
Да гласува „…….” следното решение:

Общото събрание на Асоциация по В и К на обособената територия, обслужвана от „Водоснабдяване и канализация“ ЕООД — София, приема, на основание чл.9, ал. 2 и чл. 26, ал. З от Правилника за организацията и дейността на асоциациите по водоснабдяване и канализация, отчет за изпълнението на бюджета на Асоциацията по В и К на обособената територия, обслужвана от „В и К“ ЕООД — София за 2025 г. и обяснителна записка към него.

3. По т.3 от дневния ред: Обсъждане и приемане на бюджет на Асоциацията по В и К на обособената територия, обслужвана от „В и К“ ЕООД — София за 2026 г.

 
Да гласува „…..” следното решение:

Общото събрание на Асоциация по В и К на обособената територия, обслужвана от „Водоснабдяване и канализация“ ЕООД — София, приема, на основание чл. 198в, ал. 4, т. 9 от ЗВ и чл. 9, ал. 2 и чл. 21, ал. 1 от Правилника за организацията и дейността на асоциациите по водоснабдяване и канализация, бюджет на Асоциацията по В и К на обособената територия, обслужвана от „В и К” ЕООД — София за 2026 г.
4. По т.4 от дневния ред: Съгласуване по реда на чл. 198в от Закона за водите, проект за Бизнес план 2027-2031 г. на „Водоснабдяване и канализация“ ЕООД — София.


Да гласува „…..” следното решение:
Общото събрание на Асоциация по В и К на обособената територия, обслужвана от „Водоснабдяване и канализация“ ЕООД — София, съгласува/приема/, на основание чл. 198в, ал. 4, т. 5 от Закон за водите, Бизнес план 2027-2031 г. на „Водоснабдяване и канализация“ ЕООД — София.
5. По т.5 от дневния ред: Други


При необходимост и при наличие на кворум, да прави предложения, ако прецени, че  това е в интерес на Община Пирдоп. 
Очаквам Вашето решение!

С уважение,

АНГЕЛ ГЕРОВ
Кмет на Община Пирдоп

Съгласували: 

..........................

Мариана Стоянова

Секретар на Община Пирдоп

........................

Адв. Александър Панделиев

МК/ФБАО

